Mu esmamulje oli, et ta oli väga armas.
Ta tundus üsna häbelik.
1 minut, 30 sekundit.
Ta küsis, kas võib oma käe mu põlvele panna.
Ütlesin, et lasku käia. Mõtlesin, et see oli armas, et ta küsis.
T -17, 16, 15...
Ta ütles: "Ma ei tee seda muidu,"
"aga tahaksin sind homme näha. Kas võiksime hommikust süüa?"
Sõime hommikust ja hommikusöögi lõpus
küsis ta: "Kas tuled minuga lõunale?" Siis läksime lõunale.
T -10, 9, 8...
Siis ta küsis: "Tuled õhtusöögile?"
Ühel õhtul küsis ta:
"Kas tahaksid mu hotellituppa tulla, et saaksime raketivideoid vaadata?"
Viis, neli, kolm, kaks...
Ütlesin, et olgu, tulen.
Ja me läksime ta hotellituppa ja ta näitaski mulle vaid raketivideoid.
Elon Musk on kõigi aegade rikkaim mees.
Aga ta ütleb, et tal pole majagi.
Ta on teistest inimestest erinev.
Ta kehastab suurt mõtlemist ja riskimist.
Tema sõrmeliigutustega võivad maailmaturud langeda ja tõusta.
CEO Elon Musk tekitab ühe ainsa säutsuga kaost.
See on veider. - Ta raputas kindlust.
Ta loob kiipi, mille saab meile ajju panna.
Praegu ehitab ta rakette, millega saaks Marsile viia kuni 100 inimest.
Ta võim ja jõukus...
...jätkavad kasvamist.
Keegi ei tee rohkemat, et maailma muuta.
Tule siia. - Miks sa minuga rääkida tahad?
Sest sa oled põhimees, mu sõber. Oled põhimees.
See on Elon Muski lugu
Ta on teinud asju, mida ei suuda isegi ükski riik. See on võimas.
Oled Eloni ema. - Jah.
Ja ta suurim toetaja. - Jah.
Eksnaised, pere, sõbrad, vaenlased
Ta on nii ohtlik. Täielikult vastutustundetu.
Mina pole nii lõbus olla, kui võiks arvata.
Ma ei tea, kas tahan mina olla.
Kas peaksime ta saavutusi tähistama?
Tundub veider anda kõik see üle eraettevõttele,
aga ma olen vist minevikus kinni.
Või kartma ta võimu?
Ebastabiilne, hooletu... - Olen vaid mina.
Olgu.
Kõik korras? - Jah, kena. Aitäh.
Olin keskkoolis teadusnohik.
Ma ei käinud palju kohtingutel. Ma ei tea, kas mehed või poisid
kartsid mind, aga mul polnud palju kohtinguid.
Ma ei käinud kellegagi, kes polnud reaalteadustes hea
ja keegi ei olnud, seega...
Kuigi, mu eksabikaasa oli.
Ta oli reaalteadustes minust parem ja see ei meeldi mulle.
Aga see aitas ilmselt Eloni geeniuseks saamisele kaasa.
Üks mu töökaaslane oli konsultant Eloni esimeses idufirmas
nimega Zip2.
Elon oli vihane, et üks ta alluvuses töötanud insener
ei tundnud seda tehnoloogiat hästi ja ta vallandas ta.
Läksin järgmisel hommikul sinna ja ta küsitles mind,
et kas tunnen seda teemat ja rääkisin, kuidas see toimib
ja ta ütles, et olen palgatud.
See tüüp töötab müstiliselt.
See on KRX. Ärkate järjekordsel ilusal päeval San Jose's.
Ajal, mil internet loodi...
...oli Zip2 lahe firma.
Istusime Eloniga vastamisi. See oli laboris.
Nad leiutasid toodet selle kasutamise ajal.
California firma Zip2, mis pakub internetis ligipääsu
infole kogu riigi linnade kohta,
söögikohtadest teejuhisteni.
Kujutage ette võimalusi...
Firma asutaja on Elon Musk.
Kui vana sa olid, kui seda firmat alustasid?
23.
Mäletan, kui temaga kohtusin.
Ta demonstreeris, mida oli teinud.
See oli e-telefoniraamat kaartide ja juhistega.
Ta pöördus mu poole ja ütles, et see on ju lahe. Ütlesin, et on.
Vaatasin teda, tema mind.
Mõtlesin, kas see intervjuu on trikk
ja ta tahtis näha, kas mõtlen midagi välja.
Ta hindab inimesi
ja olen märganud, et ta jõllitab neid ja see võib olla hirmus.
Siis tutvusin ta venna Kimbaliga.
Zip2 keskendub ärikataloogidele. Näiteks...
Kimbal oli palju sümpaatsem.
1995. aastal tahavad vennad Elon ja Kimbal saada ettevõtjateks
ja püüavad ehitada üht tuhandetest idufirmadest
Silicon Valley tehnoloogilises kullapalavikus.
Elades kontoris ja olles 100 000-dollarise õppelaenu küüsis
hakkavad nad otsima inimesi,
kes usuvad neisse küllalt, et nende ettevõtmist finantseerida.
Palju raha oled sa investeerinud...
Eloni pere firmadesse?
Ei tea. Ilmselt umbes 100 miljonit dollarit.
Umbkaudu 100 miljonit dollarit.
Kui Elonit kohtasin, reklaamis ta Zip2. Mäletan hästi.
Nad olid Kimbaliga Silicon Valleys vaid mõned kuud olnud.
Mõtlesin, et nad on targad ja piisavalt enesekindlad.
Ideaalne ettevõtlik segi enesekindlusest ja alandlikkusest
ning intelligentsist, et küsimustele nobedalt vastata.
Esimesel töönädalal
nägin kahte inimest diivanil teadvuseta.
Üks oli Elon ja teine oli meie suvine intern.
Nad olid mõlemad kogu öö töötanud.
Tuli välja, et Elon tegi seda üsna tihti.
Jäime hiliste õhtutundideni kontorisse
ja lõpuks jäi ta oma laua alla magama,
füüsikaõpik padjaks.
Elon on tavatu sell.
Ta teab kõigest pea kõike.
Arvan, et sain aru, et ta on geenius, kui ta oli kolmeaastane.
Ta arutles minuga ja ta arutlus oli mõistlik.
Kuidas sa seda teed, kui sul pole kogemust?
Tahtsin, et ta läheks lasteaeda.
Nad ütlesid, ta saab kahe päevaga hakkama,
aga peaks aasta kauemaks jääma,
sest muidu tuleb tal sotsiaalseid raskusi.
Ütlesin, et nad ei mõista,
et mul on geeniusest poeg, kes peab rääkima kellegagi peale minu.
Muidugi pööritasid nad silmi,
sest iga ema peab oma last geeniuseks.
Töötasime lähedalt koos.
Kui ta oli heas tujus, oli ta uskumatult lõbus kaaslane.
Aga mäletan Elonit ühel korral. Kell oli umbes 21.
Elon käis kontoris ringi ja vaatas, kes oma laudade taga istusid.
Seal polnud palju inimesi. Kell oli 21.
Ta nägu läks punaseks ja ta oli jube vihane,
et kogu firma polnud kell 21 kontoris.
Ta töötas 7 päeva nädalas, hullud töötunnid.
Sellal suutis ta endiselt püsida suhtes oma kihlatuga.
Elon kohtas oma kihlatut Justine'i ülikoolis.
Nad käisid samas hälbelise psühholoogia loengus.
Tohutult konkureerivatena sai Justine eksamil 97%
ja Elon sai 98%. Nüüdseks on nad 6 aastat käinud.
Näha, kuidas Elon on töö katsumusi ületanud ja kuidas see on
suhet mõjutanud, on olnud nagu Ameerika mäed.
Ja sa aktsepteerid seda, et kui temaga aega veedad,
saad temast väga väikse osa,
sest 95% ta vaimsest energiast kulub endiselt probleemidele.
Ta ei tee sellest pausi.
Tööl tuleb veeta tohutu aeg.
Silicon Valleys pole üheski vallas sellist asja nagu 8-tunnine tööpäev.
Tere, Elon Musk räägib.
Kell on 7 hommikul
ja Elon Musk ootab ärevalt oma autasu
Valleys tehtud tegude eest.
Ta rääkis alati McLaren F1st.
See maksis miljon dollarit. Kiireim sõiduauto maailmas.
Neid tehti vaid 64.
Küsisin, miks ta lihtsalt omale McLaren F1 ei osta.
Nädal hiljem ostiski.
Uskumatu, et see siin on. See on päris metsik.
Kolme aasta eest käisin YMCAs pesemas ja magasin kontoripõrandal.
Nüüd on mul miljonidollarine auto.
Ja üsna mitu mugavust.
Seal see on. Maailma kiireim auto.
Võiksin osta ühe Bahama saare
ja teha sellest oma isiklik riik.
Olen pigem huvitatud uue firma loomisest.
Kui meid ära osteti,
Rääkisid mitmed meist, mida Elon edasi teeb.
Arvasime, et temast saab maailma rikkaim mees
või ta läheb pankrotti. Aga vahepealset pole.
Elon investeerib pea kogu oma raha järgmisse ettevõtmisse.
See on pangaautomaat. Me muudame traditsioonilist pangandust.
Temast saab pangandusettevõtte tegevdirektor,
mis on peagi väärt miljardeid dollareid.
Aga mesinädalate ajal võetakse Elon tegevdirektori kohalt maha.
Osakud jäävad talle alles, aga tal pole enam firmas olulist rolli.
See jätab jälje. Tunned end reedetuna.
Teismelisena polnud Elonil palju sõpru, aga ta luges kogu aeg.
Kogu öö. Ma ei saanud teda hommikul üles.
Ta luges palju ulmekirjandust.
Ta luges kogu öö, kuni nägi mind ärkamas
ja läks siis magama.
Muidugi oli ta pool unes, kui ta riidesse panin ja kooli viisin.
Mis on probleemid, mis inimkonda ilmselt tulevikus mõjutavad?
Meie suurim probleem Maal on jätkusuutlik energia.
Teine on elu viimine Maast kaugemale,
et viia elu teistele planeetidele.
Inimesed vajavad seiklust. Peavad jõudma uutele territooriumitele.
Peamine põhjus on see, et inimkond välja ei sureks.
Näiteks asteroidi või haiguste või tuumasõja tõttu.
Kui sellised asjad toimuvad,
on inimtsivilisatsioon mitmel planeedil hea kindlustus.
2000ndate alguses käisin regulaarselt Mars Society koosolekutel.
Pidevalt tõstatati soovi korraldada heategevusüritus.
Filmitegija James Cameron oli ise Marsihull
ja oli mõelnud Marsifilmile.
Kellelgi tuli idee kutsuda Jim Cameron tõmbenumbriks.
Saatsin kutsed laiali ja pean tunnistama, et see ei läinud hästi.
James Cameron 5. mai 2001
Üks vastus tuli mehelt nimega Elon Musk, keda keegi ei teadnud.
Ta maksis 5000 dollarit, et saada koht Jim Cameroni juurde.
Ta tõmbas mu kõrvale
ja ütles, et tal on projekt, millega vajab abi.
Ta tahtis viia väikse kasvuhoone Marsi pinnale,
et seal taimi kasvatada.
Arvasin, et see on ambitsioonikas, aga hästi läbi mõeldud.
12 m alla. 2,5.
Ta püüdis inimesi äratada.
Neil, näeme, et astud redelist alla.
Ta filosoofia oli, et suured asjad ei juhtu automaatselt.
See on üks väike samm inimesele.
Pärast kosmosevõidujooksu võitmist NASA plaanid aeglustusid.
Toimunud on raketi Proton õhkutõus, mis kannab Besedat,
mis on Venemaa panus Rahvusvahelisse kosmosejaama.
Samal ajal arendasid teised riigid oma raketitehnoloogiat,
tegid satelliite ja varustasid rahvusvahelist kosmosejaama.
Plaanides reisi Marsile
usub Musk, et saab ära kasutada ka ärivõimalusi,
mis on kosmoses tekkimas, ja toob Ameerika seeläbi mängu tagasi.
Kui tahad oma satelliiti orbiidile viia,
võid lennata Vene raketiga või Hiina raketiga.
Euroopa raketiga või India raketiga. Keegi ei lennanud Ameerika raketiga.
Ükski USA firma ei kasutanud USA rakette.
Nad läksid üle mere.
Sest Ameerikas polnud miski konkurentsivõimeline.
Kui Elon läheb kosmosesse,
peab ta veenma mõnd endist NASA inseneri end aitama.
Kui Elon hakkas minuga rääkima
ülimast eesmärgist muuta inimkond multiplanetaarseks liigiks...
Ilmselt te ei kasuta seda,
aga ma mõtlesin sellepeale nii.
Ütlen midagi, mida saate pärast näidata ka.
Ma ei kuulnud ta nime. Arvasin, et ta ütles Ian Musk.
Mul polnud aimugi, mis PayPal oli. Ta mainis seda.
See tundus mulle veider nimi.
Ta otsis Vene raketti, et teha Marsil eksperiment
ja talle olevat öeldud, et mina saan sellega aidata.
Elon, Jim ja veel üks insener Mike Griffin
lendavad Venemaale, et osta odavamaid Vene rakette.
Tavaline Delta rakett maksis umbes 80 - 100 miljonit dollarit.
Venemaalt sai sarnase suurusega raketi osta 2 miljoni dollariga.
Läksime klassikalisse sõjaväelinnakusse.
Müüridel oli okastraat, turvaväravad, relvad.
Lõpuks jõudsime kohta, kuhu kõik olid kogunenud.
Sealhulgas peadisainer.
Euroopalikul viisil ei alustanud me ärist vaid hakkasime jooma.
Jõime veidi viina, tegime toosti.
Toosti venelastele, toosti ameeriklastele,
toosti Elonile, toosti internetile.
Elon hakkas peadisainerile rääkima
oma multiplanetaarse liigi ideest.
Elon oli 20ndate eluaastate lõpus
ja nad ei tea teda. Ta oleks nagu suvaline tüüp tänavalt
ja nad võtsid seda lugupidamatusena.
Peadisainer sai vihaseks.
Ta peatas Eloni poole sõna pealt ja alustas venekeelset kõnet.
"See on sõjamasin."
"See pole lelu mingile noorele Silicon Valley poisile."
"See pole internetijama. Räägime elust ja surmast."
Ta sülitas Eloni kingadele ja minu kingadele.
Elon ütles mulle, et arvab, et ta sülitas kingadele. Ütlesin, et jah.
Saime sealt ära ja lendasime tagasi New Yorki.
Istusime Mike'iga ja tellisime viskit ja jõime.
Vaatasime Elonit. Ta istus paar rida eespool.
Ta oli arvutis ja töötas väga usinalt.
Mike toksas mind küünarnukiga ja ütles:
"Mis sa arvad, mida kuradit see idiot savant seal korraldab?"
Elon pööras ringi ja vaatas meie poole
ja see oli üks kord, kui ta meile otse silma vaatas
ja ütles: "Käige mõlemad perse!"
Ta ütles, et arvab, et saame ise selle raketi ehitada.
Tal oli arvutustabel.
Vaatasime seda. See oli märkimisväärne.
Ta ütles, et kodus ehitame selle.
Olime Mike'iga lihtsalt nõus.
Ta prooviks seda ilmselt juua.
Me tahtsime John Garveyga ehitada suurima amatöörraketi.
Püha lehm! - Vau!
Panime sellele nimeks Big Freaking Rocket ehk BFR.
John ütles: "Üks internetimiljonär tahab läbi tulla"
"ja meie BFRi projekti näha. Kas ta võib pühapäeval tulla?"
Ma olin nõus.
Kaks, üks.
Ta oli väga huvitatud,
sest ta hakkas kohe väga täpseid küsimusi küsima.
"Mis teil seal on?" "57,8-kilonjuutoniline mootor."
Ta küsis, kas see on suur? Ütlesin, et suurim amatöörmootor.
Küsis, kas olen suuremaid ehitanud.
Ütlesin, et tegin TRWs 2,9-meganjuutonilise mootori.
Ta küsis, kas saaksin selle ehitada.
Ta ütles mulle ja veel mõnele, et kui oleme nõus, alustame firmat.
Ütlesin, et olen nõus. Sõlmisin esimesena lepingu.
Nii saigi minust SpaceXi esimene töötaja.
Kirjutasin uuesti Elonile ja küsisin: "Mis järgmiseks? Raketifirma?"
"Pane mind kirja."
Ütle oma nimi, ütle tähthaaval ja räägi, mida teed.
Elon Musk. E, L, O, N, M, U, S, K.
Space Exploration Technologiese ehk SpaceXi tegevjuht.
Kosmosetööstusest ei saanud kedagi palgata, sest kõik mu sõbrad ütlesid,
et nad ei tule, sest see asi kukub läbi.
Läbi teleskoobi vaadates ei saame kõike õppida.
Lõpuks peame vastuste leidmiseks kosmosesse minema.
Esimest korda kohtusin temaga amatöörrakettide nädalalõpuüritusel
ja hiljem tuli ta mulle külla.
Saatsin kogu pere kinno. Minge filmi vaatama!
Rääkisime pikka aega.
Rääkisime üle kahe tunni ja kui pere naasis, oli ta ikka siin.
Arvan, et on nutikas
minna kellelegi külla ja nende kodu üle vaadata.
Üldine mulje on palju terviklikum, kui näed, kuidas keegi elab.
eBay maksab miljard dollarit PayPali eest,
mis on populaarne süsteem, millega veebis surfajad maksavad.
Kuu pärast SpaceXi loomist
saab Elon Musk PayPali müügist 250 miljonit dollarit.
Elon ütleb kohe oma uuele inseneride grupile,
et neil on vaid veidi üle aasta, et saada esimeseks erafirmaks,
mis ehitab orbiidile jõudva raketi.
SpaceX kolib väiksele Vaikse ookeani saarele Kwajaleinile.
Seal polnud elektrit, polnud vett ega torustikku.
Pidime kõik kaasa võtma.
Logistika oli kohutav.
Vedela hapniku troopikasse saamine oli paras ettevõtmine.
Seal oli niiske. Mu keha polnud selleks loodud.
Seal oli vaid töö, töö ja võib-olla veel tööd.
Kõik käis graafiku järgi.
See oli jõhker.
Kwajalein oli meile toona ainus koht,
aga lõpuks polnud see meile parim koht.
Päev, mil Falcon õhku tõusis,
muretses Elon sellepärast, kui palju raha sellele kulutas.
Samm 170, LCR. Käivita loendus, alusta T -60 sekundist.
Jätkame.
Liikusime stardi suunas
ja ühel päeval olime juhtimisruumis
ja tegime seda päriselt.
30 sekundit.
Elon oli õudselt ärevil. Nagu me kõik.
20 sekundit.
Viimastel sekunditel oled jube pinges.
Süüdake ja laske sel õhku tõusta.
10, 9, 8, 7, 6,
5, 4, 3,
2, 1, 0.
+1, +2, +3, +4,
+5, +6, +7, +8, +9, +10.
Siin LC loendusvõrgust. Falcon on praegu õhus.
See töötas vaid 28 sekundit ja siis jäi mootor seisma.
Esimene etapp ja kaotasime selle.
Elon oli üsna pettunud.
Falcon 1 lendas ühelt väikselt Vaikse ookeani saarelt kosmose poole,
kuid mõned hetked pärast starti ütles rakett üles.
Nurjumise pärast vihasena
süüdistab Elon noort raketiinseneri Jeremy Hollmani.
Elon ütles pressile, et insener ja tehnik keerasid käki.
Tegelikult polnud see nende süü.
See oli pigem minu süü, sest valisin alumiiniumist osad.
Kiire uurimine paljastab,
soolase merevee pritsmed tekitasid alumiiniumosadele korrosiooni.
Aga Elon keeldub taganemast.
Elon ei võtnud oma sõnu tagasi ja see Jeremyle ei meeldinud.
Rääkisin Eloniga sellest ja Elon ütles, et see on...
Et tagasiteed pole. Liigume lihtsalt edasi.
Jeremy läks firmast ära.
Maailma raketid
Järgnesid koosolekud selle kohta, et me enam ei põruks.
Ta hakkas meiega raketti optimeerima,
et sellest võimalikult palju välja võtta.
Ta oli tehniliselt väga osav, kuigi alles õppis raketiteadust.
Märkasin, et kui keegi oli negatiivne,
siis järgmisel koosolekul teda polnud.
Ta ütles, et firma on hulk vektoreid. Iga inimene on vektor.
Nad peavad näitama suunda, kuhu minna tahad.
Bürokraatia, kontoripoliitika ja madal võitlusvaim
on pea suvalised vektorid.
Tema jaoks oli peamine suunata kõik vektorid ehk töötajad
õigesse suunda, edasi. Liikuma edasi.
Eloni SpaceXi ambitsioonidest saab aimust ta pereajaloost,
eriti ta vanaisast Joshua Haldemanist.
Mu isa oli väga seiklushimuline.
Ta sõitis Saskatchewanis
ja nägi põllul lennukit, mis oli müügiks.
Ta mõtles, et see oli kena ja vahetas oma auto lennuki vastu.
Temast sai piloot, kes lendas Kanadas ja Ameerikas.
Eloni vanaisa kaotas suure depressiooni ajal kogu oma raha.
Selle tulemusena muutis ta oma mõtlemist radikaalselt
ja temast sai üks tehnokraatia liikumise juhtfiguure.
Kogu planeet Maa on täieliku hävingu ohus.
Tehnokraatia on teaduslik lähenemine inimtegevusele.
Tehnokraadid uskusid poliitikute eemaldamisse.
Selle asemel peaks maailma juhtima teadlased ja insenerid.
Nad kandsid halle vorme, korraldasid värbamiskampaaniaid
ja muutsid isegi oma nimed numbriteks nagu 1X1809.
Üle kõige vandusid tehnokraadid, et kasutavad teadust,
et lahendada inimkonna suurimad probleemid.
Ameerika konkurentsis hoidmiseks on vaja odavat energiat.
Siin on meil tõsine probleem. Ameerika on naftast sõltuvuses.
Peame minema üle taastuvenergiale.
Meil saab energia otsa ja me sureme. Tsivilisatsioon kukub kokku.
2006. aastal investeeris Elon Musk 6 miljonit dollarit
väiksesse elektriautofirmasse Tesla ja sai juhatuse esimeheks.
Peamine on see, kas muudame maailma.
Maailma muutmiseks peame ehitama palju autosid.
Me ei peatu enne, kui kõik autod on elektrilised.
See on vaid alguse algus.
Kui alustasin, oli meil suur tühi põrand.
Neil oli üks tööriistakast ja pidime minema IKEAst laudu ostma.
Pidime Dellist arvutid ostma.
Tegime ise internetijuhtmetele otsad ja värvisime ise ruumi.
Neil oli Lotus Elise
ja neil oli alusetäis Koreast tulnud liitiumioonakusid.
Nad ütlesid, et panevad liitiumioonakud
sellesse Elise'i ja teevad autofirma.
Kõik autoidufirmad Ameerikas pärast Fordi on pankrotti läinud.
Rosen Motors, DeLorean,
Fisker. Autofirma autofirma järel.
Ja enne täielikku põrumist investeeriti tihti neisse
suur hulk raha ja aega.
See on purustatud auto hääl.
Elon Muskil on nüüd kaks firmat,
millel on tõestamata ja eksperimentaalsed tooted.
Vaadake seda Tesla elektriautot. Oleme siin Elon Muskiga.
Avan teile ukse. Seal on puuteekraan, mida saab vajutada.
See on mulle liiga keeruline.
2006. aasta juulis saab valmis Tesla esimene elektriauto Roadster.
See on ainus USAs müügil olev elektriauto.
Olin algselt büroojuhataja.
Vastutasin firmas kõige eest,
mis polnud seotud ehitusega.
Olime idufirma, olime kokkuhoidlikud, me ei kulutanud pea millelegi raha.
Aga tahtsime Roadsteri kuue nädala pärast välja anda.
Läksin Santa Monicasse esitlusele,
mis korraldati lennukiangaaris.
Kokteiliõhtu, kus autod sõitsid siseruumis ringi.
Ringis kõigi osalejate ümber. Vaikselt, heitgaasideta.
Õhus oli põnevust.
Ühel hetkel osalesin väikses grupivestluses
Arnold Schwarzeneggeriga, mida ei juhtu iga päev.
Kiirendame 100ni 4 sekundiga.
Lähme. - Läksime.
Konkurentsi lisandus autoehituskogemusteta uustulnuk.
Heitgaasideta sportauto, mis võib võistelda Ferrari
ja Porschega ja võita.
Väga kena.
Kõik olid väga optimistlikud.
Autosid osteti. Olin üllatunud.
Ma ei teadnud palju inimesi, kes ostaks
109 000 dollari eest auto, mis pole valmis.
Olin rabatud. Ostsin sealsamas Roadsteri.
Olin vist klientidest seitsmeteistkümnes.
Kulisside taga ei olnud meil võimekust
akude temperatuuri reguleerida ja need läksid liiga kuumaks.
Ja siis hakkab see haisema. Te teate seda haisu.
Jahutasime akusid jääpakkidega.
Aga tundus, et peame kasvatama entusiasmi lubadusega,
millel polnud veel alust.
Aga Elonil oli oskus sellest läbi tantsida.
109 000 dollarit. - See on odav.
Meie auto on kaks korda säästlikum kui Prius.
Meie auto kõrval on Prius kütuseneelaja.
Nagu paneks fööni seina. Ülilihtne.
Tõesti? - Jah.
Oskus veenda minusuguseid, et lõpuks on kõik autod elektrilised
ja see on tulevik ning et ma tõesti usun,
et see on vältimatu tulevik, on haruldane.
Teslalt telliti sadu Roadstereid.
Testisin seda. See on kuum.
Ja Elon on võtnud klientidelt miljoneid dollareid.
Aga tootmisprobleemide tõttu pole mitu kuud hiljem
veel ühtki autot üle antud.
Ja nüüd kulutab firma juba raha.
Kui Roadster firmat märtsini ülal ei pea, on kõik ja see on hirmus.
Peame 6 - 9 kuuga firma kasumlikuks pöörama,
muidu oleme plindris.
Iga mööduva kuuga
kulutame kümneid miljoneid dollareid. Peame seda hindama.
Lähen Menlo poodi, sest tahan autod üle vaadata.
Kontrollin iga auto üle. Vaatan, mis on olukord ja probleemid.
See pidi firma päästma. Ta oli pühendunud.
Greg. Võti lagunes laiali.
Ta uuris süviti kõike toimuvat.
Püha jumal!
Enamikul neist Roadsteritest on tõsised vead.
Meil on siin autode armee. Jeesus!
Tundub, et saame müügitiimile anda üle neli autot.
See on hirmus.
Praegu on meie probleem
klientide kindlustunde kriis.
Seda ei saa lõputult edasi lükata, muidu hakatakse mõtlema,
kas see firma üldse annab auto üle või mitte.
Ta rääkis alltöövõtjatega. Teise ja kolmanda tasandi tarnijatega.
Vahel helistas ta kell 2.30.
Olen 24/7 olemas. Helistage kasvõi pühapäeval kell 3 öösel.
Teslas töötatud aastate jooksul mu pereelu ei õitsenud.
Tööpäevad olid väga pikad.
Alles siis kui Zach ja Doreen vead avastasid, saime aru,
et neil autodel on ebakvaliteetsed osad. See ajas mu vihale.
Tahan nimesid.
Elon survestas meid toona tohutult.
Kuidas öelda maailma töökaimale mehele,
et midagi ei saa teha.
Kui keegi on pidevalt vastutav ja on alati probleemide põhjustaja,
ei saa nad selles firmas pikas perspektiivis töötada.
Selles firmas töötades ei tohi olla õnnetu.
Kui keegi ei saa õnnelik olla, tuleb lahutada.
Just nii.
Räägin isiklikust kogemusest.
2002. aastal kaotasid ülikoolikallimad Elon ja Justine
oma esimese, kõigest 10-kuuse lapse Nevada.
Kunstliku viljastamisega sai paar seejärel kaksikud ja siis kolmikud.
Järsku oli SpaceXi tegevdirektor ja Tesla esimees viie lapse isa.
Nüüd, kui oled isa,
oled veelgi enam kannustatud kummaski oma firmas töötama?
Mitte väga.
Arvan, et mu motivatsioon pole fundamentaalselt kummagi firma
puhul muutunud.
Tegelikult on mul vähem aega töötada,
sest pean lastega aega veetma.
See halvendab mu võimalusi end siin teostada,
aga pole hullu. Ma ei pane pahaks.
Olgu.
Ta lahterdab oma aju.
Inimesed käivad temaga rääkimas
ja hoiavad teda kogu aeg kursis.
Kui Eloniga käia või abielluda, siis ei näe teda palju.
Temaga on raske suhtes olla.
Käisime abieluterapeudi juures
ja ta vist väsis lihtsalt stressist
ja teadmatusest ja järgmisel päeval...
Vabandust. Läksin terapeudi juurde
ja ta oli jätnud terapeudile sõnumi, et mulle öelda, et tahab lahutust.
Ma sain niimoodi teada.
Üks mu elu meeldejäävamaid hetki.
Olin Eloniga tutvudes väga noor. Olin 22. Mul polnud...
Jah, oligi kõik. Kool ja veidi näitlemist.
Mõned nädalad peale lahutust läheb Elon Londonisse ärireisile,
kus ta kohtub West Endi ööklubis noore näitleja Talulah Rileyga.
Mõtlesin, et ta on uskumatu mees. Ma polnud kedagi sellist kohanud.
Mõtlesin tema peale ja saatsin talle meili.
Kirjutasin, et mul on pärast filmimist vaba aega
ja lendan LAsse. Ma polnud LAs käinud.
Kirjutasin, et võtan puhkuse ja oleks tore teda näha.
Ta tahtis mu kohale lennutada ja kõik ise korraldada
ja ütlesin, et tegelen sellega ise.
Ta ütles, et ei taha, et koju läheksin ja tahab minuga abielluda.
Ta vabandas ja ütles, et tal pole sõrmust,
aga seda ta tahaks teha.
Surusime kätt ja ütlesin, et olen nõus.
Mu isa ütles mu emale nende esimese kohtingu lõpus,
et ta abiellub emaga.
Seega olid mul eeldused arvata, et pärast 10 päeva...
Mõtlesin, et nii see käibki. Selline armastus ongi.
Tee seda asja, isa.
Kolisin ilmselgelt kohe sisse ja seal olid lapsed
ja sellest sai kohe tõsine asi.
Mis mäng see on? - Kas võtsid selle oma vennalt?
Jah, tahan teada, mis mäng see on.
Kurat, sellest ma rääkisingi. Keegi võttis kellegi lelu.
Statistiliselt on ühel viiest
hea võimalus igal hetkel kurb olla.
Arvan, et nooruse tõttu olin ma ses osas entusiastlik.
Aga meie kodune elu oli töö.
Keskendusime firmadele ja lastele ja muud polnudki.
2010. aastal eemaldatakse kosmosesüstik pärast
pea 30 aastat tööd kasutuselt.
SpaceX võib saada miljardeid dollareid väärt hanke,
kui nad suudavad võtta üle kosmosesüstiku kohustused.
SpaceXi insenerid on olnud Vaikse ookeani saarel
pea kaks aastat ja neil on ette näidata vaid üks nurjunud start.
Siin SpaceXi juhtimiskeskus.
Sõiduk on taaskasutatud ja uueks katseks valmis.
Loendus on alanud. 90 sekundit.
Esimene oli minu jaoks mootori tulekahju tõttu õnnetu.
T -60 sekundit. - Sõiduk käivitub.
Teisel lennul olin Eloni põlu all,
sest eelmine nurjus ja see ei tohtinud uuesti juhtuda.
T -30 sekundit.
See pole lahendus, kui teda kartma hakatakse.
Aga samas on ta hirmus. Mõistan seda.
Paks nahk tuleb kasuks.
6, 5, 4... - Mootori esimene etapp algab.
...3, 2, 1.
Falcon on tornist eraldunud.
Merlini mootor töötas imeliselt.
Tänu jumalale!
Ütlesin, et saime hakkama
ja istusime Eloniga kõrvuti, tõusime ja kallistasime.
Esimese põrumise pinge oli maas ja saime hakkama.
Tulekul on eraldumine.
Eraldumine. - Osad on eraldatud.
Esimene etapp lendas ilusti. Siis see eraldus.
Siis tuli teine etapp ja see hakkas niiviisi liikuma.
See hakkas vingerdama ja mootor käis küljelt küljele.
Nagu kannaks veiniklaasi ja iga sammuga
vein loksub. Kütus loksuski
paakides nii palju, et paak põles ära ja mootor kaotas jõu.
Lõpuks kaotasime kontrolli.
See lendas mõned tuhanded kilomeetrid ja kukkus ookeani.
Põrumine polnud minu süü,
aga firma jaoks oli veel üks põrumine õudne,
kui olime nii lähedal.
Elonil oli raha kolme raketi jaoks.
Ütlesime, et ta rahuneks, mõtleme midagi välja ja teeme selle korda.
Tegime vea, koristame selle ära ja teeme seda uuesti.
9, 8, 7...
Naasime aasta pärast, taas uue mootoriga.
Palju parema mootoriga.
Olime teiste lendude vigadest õppinud.
Elon ütles, et ta võib seda kolm korda teha ja kõik oskasid lugeda.
Teadsime alati, et meil on kolm võimalust.
Näed nii kaua nii palju vaeva...
See on agoonia. Tõesti on.
Olime kõik mängu pannud ja see nurjus ikkagi.
Kolm korda järjest põruda oli üsna masendav.
Liigume edasi pruuni riisi ökoautode juurde.
Tesla ütleb, et see on nobe. Kumb on kiirendades parem?
Issand jumal.
Mine nüüd! Head aega!
See kiirendab nullist sajani 3,9 sekundiga.
Kaks aastat pärast selle kuulsuste rohket esitlust
sai Roadsterist unistuste prototüübist müügikõlbulik auto.
Tesla eelarve Roadsteri loomiseks oli 25 miljonit dollarit.
Nüüd oli arve aga 140 miljonit.
See valearvestus tähendab,
et firma ei saa teha autosid lubatud hinna eest.
400 ootusärevat klienti on maksnud juba kogu summa sisse
ja nüüd palutakse neilt vähemalt 6000 dollarit juurde.
Ma ei saa pisendada kurbust,
mida olen isiklikult selleks läbi elanud.
Iga päev on võitlus.
Ma ei tahaks hindasid tõsta. See on nõme.
Ma ei suuda Teslat üksi kanda.
Mul pole selleks ressursse.
Me usaldasime teid ja nüüd muudate lihtsalt meile ütlemata hinda
ja saame sellest teistpidi teada
ning me saime haiget, sest meile ei öeldud.
Me ei saa müüa autosid vähema eest, kui kulub nende tootmiseks.
Mõned inimesed ruumis tundusid vihased olevat.
See oli väga raske.
Arvan, et kui murdud, ei saa sellest arugi, sest oled hulluks läinud.
Võime psühholoogiliselt peeglisse vaadata on tõsiselt halvenenud.
Enamik inimesi ei pea end ilmselt hulluks.
Teslat tabasid rasked ajad ja mõned tühistasid
oma elektrilise sportauto tellimuse.
Auto läks müüki 2008. aastal.
Töötajad said suurepäraselt hakkama
endale asja mitte millestki selgeks tegemisega.
Siis tegi Elon avaliku teadaande,
et toome kohale päris autotööstuse tüübid.
Me ei lollitanud enam niisama.
Mind nähti pigem probleemi kui lahendusena.
Võtsin seda isikliku solvanguna.
Ma ei tahtnud, et mind materdataks. Seega läksin minema.
Elon otsustas, et vajab mind.
Ütlesin tööintervjuu ajal Elonile, et ta mu nime vaataks.
Seda kirjutatakse Z, E, E, V.
Zero-emission electric vehicle ehk heitgaasivaba elektriauto.
Mu sõber, see on saatus!
Firmast jooksis palju raha välja.
Kui nad autot turule ei saa, siis ei jää firma ellu.
Minust sai muutuste vahendaja.
Vallandasin kõik juhtivtöötajad,
kelle puhul otsustasin, et nad ei peaks enam firmas töötama.
Laostumise ohus võttis Elon, nagu ta vanaisagi,
kasutusele sama kliinilise meetodi tööjõu tõhususe tõstmiseks.
Teslas töötamiseks peab veidi hull olema.
Missioonile peab olema rohkem pühendunud,
kui oma isiklikule kasvule.
Meil oli Eloniga vastastikune mõistmine,
et ma tegin seda missiooni pärast sama palju kui tema.
Firma on vaid grupp inimesi,
kes on tulnud kokku, et luua toode või teenus.
Kas inimeste pingutuste
tulemus on parem toode või teenus?
Kui ei ole, tuleb pingutused lõpetada.
Elon võib olla väga üleolev.
Olen näinud Elonit vallandamas mitmeid kümneid inimesi.
Ta ei palunud midagi enamat, kui seda, milleks ta ise võimeline oli.
Seega püüdsin iga kord naelapea pihta lüüa.
Jõin aastaid iga päev tuletõrjekraanist.
Tundus, et nii me asju teemegi.
Mul on kahju, et kaotasin oma tütre kasvuaastad.
Mul polnud oma perega nii palju kontakti, kui oleks võinud olla.
Ma ei tea, kuidas ta seda suudab. Ta paneb aina edasi.
Imeline, kui palju energiat tal on.
Ta talub pidevalt sellega toime tulemise valu.
Enamik meist seda ei suuda.
Mõistsin, et mul pole töö- ja eraelu tasakaalu ja tahtsin puhkust.
Mäletan, et istusin temaga ühes ruumis
ja ütlesin talle, et mu 3-aastane poeg kutsus mind issiks
ja pean pausi tegema.
Näe igal ärkveloleku hetkel vaeva.
Kui keegi teine töötab 50 tundi ja sina 100,
saad aastaga tehtud kaks korda rohkem kui teine firma.
Ta püüdis vältida pankrotistumist.
Elon tuli iga päev koju ja ütles, et homsest on kõik.
Teda naeruvääristati meedias, öeldi õudseid asju.
Toona tehti Tesla surmakell,
mis oli veebileht, mis loendas päevi
Tesla kadumiseni.
Elektriautode tootja Tesla koondab 20% tööjõust. 24%.
Tal olid öösiti õudusunenäod.
Ta jäi magama ja järsku karjus unes.
Püüdis unes üles ronida või millegi eest põgeneda.
Kõikvõimalikud ressursid tuli panna projektidesse ja firmadesse.
Ta andis mulle väljapääsu. Ta ütles, et see on raske rännak
ja ma ei pea seda kannatama.
Kõik ta firmad hakkasid põruma alla käima.
Ta rääkis klaasi närimisest ja tühjusest. Raketid plahvatasid.
Ja see aina kuhjus.
Ameeriklased muretsevad finantsturgude olukorra pärast
ja meie majanduse pärast ja ma jagan nende muret.
See oli majanduskriis.
On teie töö kaitstud? Kas järgmine president päästab majanduse?
Majanduslangus tuleb oodatust sügavam ja pikem.
Majandus oli kokku varisemas. USA autofirmad läksid pankrotti.
See polnud hea aeg rahastada autofirmat, mis polnud veel kasumlik.
Oluline on meeles pidada, et uue tehnoloogia
optimeerimiseks kulub aega.
Tahtsime Eloniga hankida 100 miljonit dollarit.
Tundus nagu tõuseks pinnale hingama ja keegi annab vastu pead.
Siis läks asi halvemaks.
Negatiivsus, et juhtub midagi halba. Hirm, ebakindlus ja kahtlemine.
Vahel kui firma kõigub majandusliku kindluse
ja unistuse vahel, võivad arvamuse muutumine asja muuta.
See võib pöörduda su vastu.
Firma suurim investor muutus vaenulikuks.
Ta ei kirjutanud dokumentidele alla.
Siis läksid firmas asjad veel keerulisemaks,
sest raha oli otsakorral.
Sel polnud raha, et 2008. aasta lõpunigi vastu pidada.
Suurim investor ütles, et ei anna firmale enam sentigi raha.
Sel hetkel tegi Elon midagi, mida ma polnud varem näinud.
Läks netoga kahjumisse.
Ta laenas raha sõpradelt ja kulutas iga oma sendi ja enamgi veel
ja ütles Tesla inimestele, et investeerib sellesse 40 miljonit.
Tal polnud maja. Tal polnud midagi. Ta pani kõik mängu.
Inimeste hirm muutus ahnuseks.
Kõik investorid, kaasa arvatud meie,
investeerisid võimalikult palju.
See polnud julgus, vaid Eloni julgus, millega me kaasa läksime.
Osa sellest tuleb ta enesekindlast loomusest,
mida ta vend Kimbal riskile immuunseks pidas.
Täpsem kirjeldus oleks, et tal on toimuvast selline nägemus,
et selle mittetoimimine ei tundu hoomatav.
Elon korraldas suure koosoleku.
Elon ütles: "Võtke end kokku."
"Üks rakett on veel. Viige sinna ja 6 nädala pärast stardime."
Pärast kolmandat lendu arvasime, et ongi kõik.
Aga õnneks saime neljanda võimaluse.
SpaceXil on küllalt komponente
et proovida teha neljas ja viimane lend orbiidile.
Olin kurnatud. - 20 sekundit.
Aga ta julgustas meid, sest me ei andnud alla ja jätkasime
ja andsime viimase raketi puhul endast kõik.
2, 1, 0.
Me lendame.
Osade eraldumine kinnitatud! - Kinnitatud!
Sel korral ei muutnud me raketi puhul palju.
Peamiselt muutsime tarkvara.
9 minutit, 30 sekundit. - Teine etapp läheneb SECOle.
Muud polnudki vaja. Rakett läks orbiidile.
See tähendab, et Falcon oli esimene erafirma loodud rakett,
mis tõusis Maa pinnalt orbiidile.
See on imeline.
Taustal kuuleme,
kuidas Elon Musk pöördub SpaceXi töötajate poole.
Üks mu elu parimaid päevi.
Ka paljudele SpaceXi töötajatele on see unistuse kulminatsioon.
See on meeltülendav.
NASA helistas ja ütles, et võitsime 1,5 mld dollarise hanke
ja ma ei suutnud telefonigi hoida.
Ütlesin lihtsalt, et armastan neid.
Nad päästsid su. - Jah.
Rahaliselt ja ehk isegi emotsionaalselt.
See oli kindlasti abiks.
Toimus metsik pidu ja selle lõppu ma ei mäleta.
See oli esimene asi, mis korda läks.
Elon oli kõige õnnelikum ja imelisem ja oivalisem.
Seda saavutust oli tore näha.
Naeruvääristamise asemel sai Eloni sõna kindlaks tõeks.
Kuulsus ei sobi talle.
Siin Vaikuse meri. Kotkas on maandunud.
Nad inspireerisid sind seda tegema?
Jah.
Näha, et nad su suunas kive loobivad...
See on raske.
Mina, Neil ja Jim Lovell oleme jõudnud üksmeelsele otsusele,
et see missiooni plaan ei vii kuhugi.
Kas võime pausi teha?
Tõlkinud: Janar Sarapu Iyuno